Chabichou
Chabichou est varietas casei caprini in Pictavia proveniens. Anno 1864 in praefectura Utriusque Separis, anno 1872 in pagis Pictaviensi et Cohiacensi provenit. In suburbio Montbernage urbis Pictavii optime conficiebatur, teste Carolo de Chergé qui eodem anno sic scripsit:
... de caseis suburbii Montbernage, nomine vulgari chabichous agnitis, qui inter coquos gloria bene merita fruuntur atque in congressu subtilissimorum ganeonum olim lauras valde distinctas conciliaverunt (... des excellents fromages de Montbernage, qui, connus du populaire sous le nom de chabichous, jouissent dans le monde culinaire d'une réputation justement méritée, et surent conquérir un jour, dans un congrès spécial tenu par les plus fins gourmets, un rang fort distingué).

 
Caseus chibichou Landarum iam anno 1839 relatus est, "e lacte caprino, folio castaneae involutus, sub stercore ad fermentandum positus" (chibichou, fromage de lait de chèvre, enveloppé de la feuille de châtaignier, et qu'on laisse fermenter sous le fumier).

Nomen e composito (e.g. *capriculus?) verbi Latini "capra" derivatur, sicut et chibichou, cabécou in Guienna (ab anno 1853 repertum) et cabrecou sub Cantalino monte (ab 1906).

Appellatio originis protecta
Caseus sub nomine Chabichou du Poitou, si in civitatibus Europaeis venundetur, in regione delimitata et in modis definitis fieri debet (sed de capris earumque custodia nihil fere dicitur). Caseus ab anno 1990 appellationem in Francia verificatam merebat et ab anno 2009 appellationem in Europa protectam habebit.

Notae

Bibliographia 
 
 

 Gastronomia Pictavensis

Nexus externi
De appellationibus lacticiniis Francicis 
De appellationibus lacticiniis 

Casei Francici
Casei caprini
Gastronomia Pictaviensis